Montsi uitgeskakel in Melbourne | Netwerk24
27 Januarie 2020 22:00
Kholo Montsi. Foto: Gallo Images
Suid-Afrika se Kholo Montsi, agtste gekeur onder die juniors in die Australiese Ope-tennistoernooi, is Maandag in Melbourne in die tweede ronde deur die Fransman Timo Legout uitgeskakel.
Die ongekeurde Legout, 31ste op die juniors se ranglys, het tot die laaste 16 spelers deurgedring deur met 7-6, 6-1 te wen.
Die 17-jarige Montsi, 12de op die wêreldranglys, het die Amerikaanse kwalifiseerder Cash Hanzlik Saterdag in die eerste ronde met 6-4, 6-1 geklop.
Die belowende buksie was met die toernooi om die ATP-beker in Brisbane een van die Suid-Afrikaanse spanlede. – Sportredaksie
Meer oor: Australiese Ope | Tennis | Kholo Montsi
Nadal oorkom vurige Kyrgios
KYK: ‘Mal tannie’ Court in McEnroe se visier
Federer haal kwarteind in Oz 15de keer